b'\n_START_ARTICLE_\nJens Bjerre\n_START_SECTION_\nReisejournalistikk\n_START_PARAGRAPH_\nSiden 1947 har Bjerre v\xc3\xa6rt frilans reisejournalist og har skrevet artikler og reportasjer til tallrike danske og utenlandske blader og tidsskrifter, blant annet for Life Magazine, Paris Match og The London Illustrated News, samt gjort reportasjer for radio fra Afrika for BBC.\n_START_SECTION_\nVitenskapelige ekspedisjoner og foredrag\n_START_PARAGRAPH_\nI samarbeide med Royal Geographical Society i London og det danske nasjonalmuseum har Bjerre gjennomf\xc3\xb8rt ekspedisjoner til Kalahari\xc3\xb8rkenen og det indre av Australia. Han har dessuten tatt del i flere av kartleggingsekspedisjoner til ukjente egne av Ny-Guinea som var igangsatt av de australske myndigheter. Han var med p\xc3\xa5 \xc3\xa5 organisere og delta i K\xc3\xb8benhavns Universitets Noona Dan-ekspedisjon til Stillehavet i tidsrommet 1961\xe2\x80\x931962. I tillegg har han drevet med innsamlinger til Nationalmuseet fra Ny-Guinea. _NEWLINE_Bjerre har holdt foredrag p\xc3\xa5 universiteter og museer i Danmark og p\xc3\xa5 Harvard, Yale og Stanford i USA, samt i National Geographic Society i Washington og Royal Geographical Society i London. I 1964 talte han p\xc3\xa5 den internasjonale antropologkongress i Moskva.'